2022 m. A lyga

2022 m. A lyga – 22-osios pirmenybės vadinamos A lyga (nuo 2001 m.). Sezonas prasidėjo 2022 m. kovo 4 d. ir baigsis lapkričio 11 d.

Visose rungtynėse naudojami Nike Flight kamuoliai.

Pasikeitimai 
2021 m. gruodžio 7 d. LFF VK posėdyje buvo priimtas sprendimas, kad aikštėje A lygos rungtynių metu būtų mažiausiai po tris žaidėjus lietuvius. Amžiaus cenzas taikomas nebus. Taip pat buvo padidintas legionierių registracijos mokestis – 1–4 legionierius bus apmokestinamas 1250 eurų, 5–8 – 1500 eurų, 9 ir daugiau – 2000 eurų. Ateinančiuose sezonuose mokestis bus keliamas. Ribojimas registruoti ne daugiau nei 5 ne ES piliečius buvo panaikintas. 

Praėjusiame sezone, dalyvaujant 10 komandų, dvi paskutines vietas užėmusios komandos sportiniu principu krito į I lygą. Šiame sezone, vėl dalyvaujant 10 komandų, sportiniu principu paskutinė komanda iškris į I lygą, o priešpaskutinė žais pereinamąsias rungtynes su I lygos antrąją vietą užėmusia komanda.

Licencijavimasis 
Raktinis sezono įvykis - licencijavimasis buvo paskelbtas 2021 m. lapkričio 18 d. Registracija vyko iki 2021 m. gruodžio 1 d.

Pareiškėjai 
Sportiniu principu vietas 2022 m. A lygos sezone turėjo 10 komandų:
Pirmas aštuonias 2021 m. A lygoje užėmusios komandos
Žalgiris  Sūduva  Kauno Žalgiris  Panevėžys  Hegelmann  Riteriai  Džiugas  Banga.

Pirmas dvi 2021 m. I lygoje užėmusios komandos
FA Šiauliai  Jonava

Galutinį sprendimą dėl klubų teisės žaisti A lygoje priima LFF licencijavimosi komitetas.

Prašymus licencijuotis pateikė visi 10 sportiniu principu turintys teisę dalyvauti klubai, bei abi iškritusios komandos – Dainava ir FK Nevėžis Kėdainiai. Negavę finansavimo iš savivaldybės, sausio 31 d. Dainava pranešė, kad traukiasi is A lygos licencijavimosi, ir sieks I lygos licencijos. Vasario 3 d. LFF pranešė, kad Nevėžis taip pat atsisakė siekti A lygos licencijos.

Gavėjai 
 licencijos buvo išduotos:
Žalgiris  Sūduva  Kauno Žalgiris  Panevėžys  Hegelmann  Riteriai  FA Šiauliai  Jonava

Džiugas ir Banga pateikė apeliacijas ir jos 2022 m. vasario 10 d. buvo patenkintos. Klubams išduotos licencijos.

Dalyviai, stadionai ir informacija apie juos 
Siekiant išlaikyti klubų tęstinumą, toliau galioja reikalavimas kad A lygos klubai privalo turėti dublerinę „B“ komandą, bei ne mažiau kaip 6 vaikų - jaunimo metų amžiaus komandas, dalyvaujančias LFF vaikų ir jaunių aukščiausios arba I lygos pirmenybėse. B komanda privalo žaisti ne žemesnėje nei LFF II lygoje.

Stadionai

Dalyvių istorija A lygoje nuo 2001 m 
 Duomenys atnaujinti 2022 m. sezono pradžioje

Treneriai

Pasikeitimai 
 Pasibaigus 2021 m. sezonui FK Panevėžys treneris João Luís Martins sugrįžo į CS Marítimo Madeira, o jo vietą  užėmė Valdas Urbonas.
 FK Riteriai sutartis su Miguel Moreira galiojo iki 2021 m. sezono pabaigos, ir pratęsta nebuvo.  naujuoju treneriu tapo Glenn Ståhl.
 FK Sūduva atleido Víctor Basadre  po to kai komanda iškovojo tik 5 taškus sužaidus 5 rungtynes. Laikinai trenerio pareigas užėmė Eivinas Černiauskas, o  į vyr. trenerio postą buvo paskirtas Miguel Moreira.
  Eisvinas Utyra atsistatydino iš FK Jonavos vyr. trenerio pozicijos, po to kai klubas per pirmąsias 8 rungtynes nesurinko nė vieno taško. Laikinuoju treneriu tapo konsultantu dirbantis Yevhen Lucenko.  Yevhen Lucenko atsistatydino iš laikinojo trenerio pareigų. Komandą rungtynėms ruošė Jonavos U-19 treneris Martynas Matuzas.  Vyr. treneriu paskirtas Petro Kušlykas. 
  FK Riteriai vyr. treneris Glenn Ståhl atsistatydino iš pareigų. Laikinuoju treneriu tapo Vaidas Sabaliauskas.  vyr. treneriu tapo Pablo Villar.
  Marius Šluta buvo atleistas iš FC Džiugo vyr. trenerio pareigų. Po dviejų dienų vyr. treneriu paskirtas João Prates.
 Po lygiųjų su FK Jonava rugsėjo 10 d., FK Panevėžys iš pareigų atleido Valdą Urboną. Pareigas laikinai perėmė buvęs vyr. trenerio asistentas Dainius Gleveckas. Rugsėjo 22 d. vyr. trenerio pareigas užėmė Gino Lettieri.
 , po pralaimėjimo FK Kauno Žalgiris, FK Sūduva abipusiu susitarimu nutraukė sutartį su Miguel Moreira. Laikinai komandai vadovaus asistentas Matthew Silva.

Žaidėjai 
Komanda gali registruoti ne daugiau nei 30 žaidėjų, iš kurių bent 5 privalo būti U-21 Lietuvos piliečiai. Legionierių registracijos mokestis buvo padidintas. Ribojimas registruoti ne daugiau nei 5 ne ES piliečius buvo panaikintas. Rungtynių metu aikštėje privalo būti mažiausiai po tris žaidėjus kurie yra Lietuvos piliečiai netaikant amžiaus cenzo, išskyrus atvejus jei Lietuvos pilietis yra pašalintas iš aikštės ar patiria traumą išnaudojus leistinus keitimus. Kiekvienoms rungtynėms leidžiama registruoti ne daugiau 23 žaidėjų, kurių tarpe gali būti klubo žaidėjai bei neribotas U-21 klubo dublerių B komandos žadėjų skaičius, bei 2 (+1 vartininkas) klubo dublerių B komandos žaidėjai virš 21 metų amžiaus.

Pavasario žaidėjų perėjimų langas (transfer window, žaidėjų registravimo periodas) numatytas sausio 7 d. – kovo 18 d., o vasaros – liepos 1 d. – 29 d. Dauguma A lygos žaidėjų žaidžia profesionalaus kontrakto pagrindu, tačiau yra ir žaidėjų su mėgėjo kontraktu.

Rezultatyviausi žaidėjai 
 duomenimis:

Het-trikai (Hat-tricks)

Datos 
 2022 m. vasario 3 d. FK Žalgiris pristatė naują generalinį rėmėją. 2022 ir 2023 metų sezonuose „Betsafe“ logotipas bus ant Lietuvos čempionų marškinėlių priekio.
 2022 m. kovo 4 d., penktadienį, „Sportimos“ manieže įvyko pirmosios čempionato rungtynės. Susitiko Vilniaus „Žalgiris“ ir „Jonava“.
 2022 m. balandžio 4 d. paskelbta apie tai, kad Marijampolės „Sūduvos“ vyr. treneris Víctor Basadre palieka komandą.
 2022 m. balandžio 9 d. rungtynės tarp FC Džiugas ir FK Žalgiris buvo nutrauktos likus 15 minučių iki pabaigos. Įvyko sirgalių muštynės, kai rezultatas buvo 4-1 „Žalgirio“ klubo naudai. Prasidėjus neramumams rungtynės buvo sustabdytos ir nebeatnaujintos. Rungtynių baigtis kol kas nėra aiški. Dėl galimų nuobaudų spręs LFF Drausmės komitetas.
 36-ojo turo finišas numatomas 2022 m. lapkričio 11 d.
 Pereinamosios rungtynės tarp A lygoje 9-ąją vietą ir Pirmoje lygoje 2-ąją vietą užėmusių ekipų numatomos 2022 m. lapkričio 20 bei 26 dienomis.

Sezono eiga 
Visos 2022 m. A lygos rungtynės

Dalyvavo 10 ekipų, kurios tarpusavyje sužaidė po 4 kartus. Paskutinioji komanda perkeliama į 2023 m. Pirmą lygą, o priešpaskutinioji žaidė pereinamąsias rungtynes su Pirmos lygos antrąją vietą užėmusia komanda. Surinkus po vienodai taškų, aukštesnę pozicija lemtų tarpusavio susitikimų rezultatai.

Reaguodama į 2022 m. Rusijos įsiveržimą į Ukrainą, LFF nusprendė stabdyti žaidėjų, trenerių ir kitų sporto specialistų iš Rusijos bei Baltarusijos registraciją Lietuvoje. Apribojimai taikyti A lygai, Pirmai lygai, Antrai lygai bei LFF taurės turnyrui. Ši nuostata galiojo ir „Spark energy“ moterų A lygoje, LMFA I lygoje bei futsal A lygoje. Nutraukta LFF partnerystė su „Cyber X“, kurios pagrindiniai akcininkai – rusų fondo investuotojai. Ukrainiečiams Lietuvoje suteikta galimybė nemokamai stebėti A lygos rungtynes. 

Pirmojo turo rungtynės tarp Bangos ir Džiugo buvo atidėtos dėl COVID-19 užkrėtimų židinio Bangos klube.

Per septintojo turo rungtynes balandžio 9 d. tarp Džiugo ir Žalgirio Telšiuose tarp sirgalių kilo riaušės. Situacijai toliau aštrėjant, teisėjas Mindaugas Jackus 78-ą žaidimo minutę rungtynes nutraukė. Lietuvoje tai precedento neturintis atvejis. Rungtynės buvo užbaigtos balandžio 13 d., sužaidžiant likusias 12 rungtynių minučių, be žiūrovų.  Ištyrus situaciją, LFF drausmės komitetas paskyrė nuobaudas abiems klubams.

2022 m. liepos mėnesį iš FK Jonava pasitraukė Benas Spietinis, Paulius Osauskas ir Gytis Vasylius, motyvuodami tuo kad komandos žaidėjai ėmė gauti įspėjančius laiškus apie galimą diskvalifikaciją dėl galimų lažybų. Nenorėdami rizikuoti būti diskvalifikuotais, žaidėjai išėjo savo noru, ir pradėjo ruoštis futsal sezonui FK Vikingų klube. FK Jonava liepos mėnesio pabaigoje buvo surinkusi 1 tašką po 20 rungtynių. Rugpjūčio viduryje LFF pranešė kad įtarimai dėl nesąžiningo žaidimo yra pareikšti 4 žaidėjams, o klubo vadovai aktyviai bendradarbiauja siekiant išsiaiškinti galimus pažeidimus. 

2022 m. rugsėjo 7 d., vyko rungtynės tarp FK Jonava ir FK Banga Gargždai. Po pirmojo kėlinio, Jonavai pralaimint rezultatu 0:4, Jonavos rūbinėje tarp žaidėjų įvyko muštynės, teko įsikišti apsaugos darbuotojams.

2022 m. spalio 9 d. prieš rungtynes tarp FK Jonava ir FK Žalgiris buvo pranešta kad statomos neproporcingai didelės sumos už įvarčių gausą. Rugntynių pradžia buvo suvėlinta 20 min., buvo pradėtas tyrimas dėl manipuliavimo rungtynių rezultatais. Rungtynes FK Jonava pralaimėjo rezultatu 0:4, tame tarpe buvo įmuštas įvartis į savo vartus. Taip pat buvo atskleista kad keturiems FK Jonavos žaidėjams dar liepos mėnesį buvo pateikti kaltinimai, tačiau jiems apeliavus, žaidėjai toliau gali žaisti rungtynes.

Pirmenybių lentelė 
Nuoroda į pirmenybių lentelę

Statistika 
Sezono pradžioje, visų 10 A lygos klubų žaidėjų bendra rinkos vertė buvo įvertinta EUR 29 mln. Vidutinė vieno A lygos žaidėjo vertė buvo EUR 128 tūkst. Vertingiausias lygos žaidėjas – Francis Kyeremeh buvo vertinamas EUR 775 tūkst. A lygoje buvo registruoti 226 žaidėjai, tarpe jų – 81 (35,8%) užsieniečiai. Daugiausia užsieniečių – 17 iš Brazilijos. Žaidėjų amžiaus vidurkis – 24,7 m. Jauniausias žaidėjas žaidęs aikštėje – Povilas Kasperavičius, 14 metų 4 mėnesių ir 29 dienų amžiaus, tai jauniausias žaidėjas A lygos istorijoje. Vyriausias žaidėjas – Saulius Mikoliūnas, 38 m. Ilgiausiai tame pačiame klube žaidžiantis žaidėjas – Deividas Mikelionis, 9 metai Kauno Žalgiryje.

Transliacijos 
Kiekvieną savaitę, vienerias rungtynes gyvai transliuoja TV6. Taip pat, yra galimybė mačus stebėti lygos svetainėje bei tv3play.lt portale.

Taip pat skaitykite 
 Lietuvos futbolo varžybos 2022 m.
 Sąrašas:2022 m. A lygos rungtynės
 2022 m. LFF I lyga
 2022 m. LFF II lyga
 Lietuvos futbolo taurė 2022 m.
 Lietuvos salės futbolo varžybos 2022–2023 m.
 Lietuvos futbolo sistema

Šaltiniai

Nuorodos 
 LFF svetainė: lff.lt
 A lygos svetainė: alyga.lt
 Statistika

Lietuvos futbolo varžybos